২০১৯ ফিফা ক্লাব বিশ্বকাপ

২০১৯ ফিফা ক্লাব বিশ্বকাপ (স্পন্সরজনিত কারণে আনুষ্ঠানিকভাবে আলিবাবা ক্লাউড দ্বারা পরিবেশিত ফিফা ক্লাব বিশ্বকাপ কাতার ২০১৯ নামে পরিচিত) হলো ফিফা ক্লাব বিশ্বকাপের ১৬তম সংস্করণ, যেটি ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছে। এই প্রতিযোগিতাটি ২০১৯ সালের ১১ই ডিসেম্বর হতে ২১শে ডিসেম্বর পর্যন্ত কাতারে আয়োজিত হয়েছে।
২০১৯ সালের ২১শে ডিসেম্বর তারিখে, লিভারপুল অতিরিক্ত সময়ে ফ্লামেঙ্গোকে ১–০ গোলে হারিয়ে প্রথমবারের ফিফা ক্লাব বিশ্বকাপ শিরোপা জয়লাভ করে।
সম্প্রসারিত ক্লাব বিশ্বকাপের প্রস্তাব নিয়ে, ফিফা আয়োজক নির্ধারণ বিলম্বিত করে। ফিফার দ্বারা ২০১৮ সালের ১৫ই মার্চে এই প্রতিযোগিতার আয়োজক ঘোষণা দেওয়া হয়েছিল, যদিও এটি পরে বিলম্বিত হয়েছিল। ২০১৯ সালের ২৮শে মে, ফিফা ঘোষণা করেছে যে ২০১৯ এবং ২০২০ সালের ফিফা ক্লাব বিশ্বকাপের আয়োজক ২০১৯ সালের ৩রা জুন তারিখে, ফ্রান্সের প্যারিসে ফিফা কাউন্সিল সভায় নিয়োগ দেওয়া হবে।
কাতারকে ২০২২ ফিফা বিশ্বকাপ আয়জনের পূর্বে টেস্ট ইভেন্ট হিসাবে, ২০১৯ সালের ৩রা জুন তারিখে ২০১৯ এবং ২০২০ প্রতিযোগিতার আয়োজক হিসাবে নিয়োগ দেওয়া হয়েছিল। ক্লাব বিশ্বকাপ ২০২১ সালে পুনর্নির্মাণের পূর্বে এর আসল বিন্যাসটি ধরে রাখবে।
নিম্নলিখিত দলগুলো এই প্রতিযোগিতায় অংশগ্রহণের জন্য উত্তীর্ণ হয়েছে।
নোট
ফিফা ২০১৯ সালের ৩০শে সেপ্টেম্বর তারিখে ম্যাচের সময়সূচীসহ টুর্নামেন্টের জন্য তিনটি মাঠ ঘোষণা করেছিল। তিনটি স্টেডিয়ামই দোহায় অবস্থিত, যার মধ্যে জসিম বিন হামাদ স্টেডিয়াম এবং খলিফা আন্তর্জাতিক স্টেডিয়ামে ২০১১ এএফসি এশিয়ান কাপ আয়োজন করেছে। নতুন নির্মিত এডুকেশন সিটি স্টেডিয়াম, যা ফাইনাল ম্যাচটি আউওজন করার জন্য নির্বাচিত হয়েছিল, তাও খালিফা আন্তর্জাতিক স্টেডিয়ামের সাথে ২০২২ ফিফা বিশ্বকাপের একটি আয়োজক মাঠ। ২০১৯ সালের ৭ই ডিসেম্বর তারিখে, ফিফা তিনটি ম্যাচ সরিয়ে নিয়েছিল (১৮ই ডিসেম্বর তারিখের দ্বিতীয় সেমিফাইনাল, ২১শে ডিসেম্বর তারিখের তৃতীয় স্থানের ম্যাচ এবং ফাইনাল), যেগুলো এডুকেশন সিটি স্টেডিয়ামের পরিবর্তে খলিফা আন্তর্জাতিক স্টেডিয়ামে খেলা হবে; কারণ ২০২০ সালের শুরু পর্যন্ত এডুকেশন সিটি স্টেডিয়ামের উদ্বোধন স্থগিত করা হয়েছে।
এই প্রতিযোগিতার সকল ম্যাচের জন্য সর্বমোট ৫ জন রেফারি, ১০ জন সহকারী রেফারি এবং ৬ জন ভিডিও সহকারী রেফারি নিয়োগ করা হয়েছে।
তাহিতীয় ফুটবল ফেডারেশনের আব্দেলকাদের জিতুনিকে (ওএফসি) একটি সাহায্যকারী রেফারি হিসাবে নামকরণ করা হয়েছিল।
প্রতিটি দলকে ২৩ সদস্যের দল গঠন করতে হবে (যেখানে ৩ জন গোলরক্ষক হতে হবে)। দলের প্রথম ম্যাচের ২৪ ঘণ্টা পূর্ব পর্যন্ত আঘাতপ্রাপ্ত খেলোয়াড় প্রতিস্থাপন করা যাবে।
২০১৯ সালের ১৬ই সেপ্টেম্বর তারিখে, ১৪:০০টায় সিইএসটি () জুরিখে অবস্থিত ফিফা সদর দপ্তরে দ্বিতীয় পর্বের ম্যাচ (প্রথম পর্বের বিজয়ীর সাথে এএফসি, ক্যাফ এবং কনকাকাফ দলের ম্যাচ) এবং সেমি-ফাইনালে দ্বিতীয় পর্বের বিজয়ীর প্রতিপক্ষ (কনমেবল এবং উয়েফার দল) নির্ধারণ করার জন্য একটি ড্র অনুষ্ঠিত হয়েছিল। এই ড্রয়ের সময়, এএফসি, ক্যাফ এবং কনমেবল থেকে দলগুলোর তাদের অবস্থান নিশ্চিত করেনি।
৯০ খেলার পর যদি একটি ম্যাচ সমতায় থাকে:
নিম্নে সকল সময় () অনুসারে উল্লেখ করা হয়েছে।
২০১৭ সালে, মিশরসহ উপসাগরীয় সহযোগিতা কাউন্সিলের তিন সদস্য দেশ কাতারের সাথে কূটনৈতিক সম্পর্ক ছিন্ন করেছে এবং তাদের নাগরিকদের এই দেশে ভ্রমণে অপরাধ ঘোষণা করেছে। অক্টোবরে, ফিফা সৌদি আরব এবং বাহরাইন থেকে ভক্তদের কাছে ২০০ ক্লাব বিশ্বকাপের টিকিট এবং সংযুক্ত আরব আমিরাত এবং মিশর থেকে আসা ৫০০ জনকে টিকিট বিক্রি করেছে। নভেম্বর ২০১৮ সালে, হিউম্যান রাইটস ওয়াচ (এইচআরডব্লিউ) তাদের সরকার কর্তৃক নিষিদ্ধ ব্যক্তিদের ক্লাব বিশ্বকাপের জন্য ফ্যানকল্যাণ উপেক্ষা করার এবং ক্লাব বিশ্বকাপের টিকিট বিক্রির জন্য ফিফার সমালোচনা করেছিল। এইচআরডব্লিউ জানিয়েছে যে ফুটবল সমর্থকরা তাদের দেশে যে ঝুঁকির মুখোমুখি হতে পারে সে সম্পর্কে ফিফাকে সচেতন করা উচিত এবং তা নিশ্চিত করা উচিত যে তারা যেন হয়রানি বা বিচারের ঝুঁকির মুখোমুখি না হয়।
২০১৯ সালের ৫ই নভেম্বর তারিখে, লিভারপুলের প্রধান নির্বাহী পিটার মুর আশ্বাস দিয়েছিলেন যে কাতারি কর্তৃপক্ষ এলজিবিটি ফুটবল অনুরাগীদের ডিসেম্বর ২০১৯ সালে ফিফা ক্লাব বিশ্বকাপের ম্যাচগুলোতে অংশ নেওয়ার অনুমতি দিয়েছে।